open-index/open-wikipedia-markdown huggingface dataset:
Ալեքսանդր Միրզոյան

**Ալեքսանդր Բագրատի Միրզոյան** (), խորհրդային տարիների հայ ֆուտբոլիստ։ 1980-ականներին եղել է մոսկովյան «Սպարտակի» ֆուտբոլիստ, պաշտպան։ Ներկայումս՝ Ռուսաստանի ֆուտբոլի վետերանների միության նախագահ։ Ռուսաստանի ֆուտբոլային միության անդամ։

## Կենսագրություն
Ավարտել է «Նեֆտյանիկի» ֆուտբոլային դպրոցի նախապատրաստական խումբը։ 1976 թվականին ավարտել է Ֆիզիկական կուլտուրայի հայկական պետական ինստիտուտը։ Մարզիչների բարձրագույն դպրոցի շրջանավարտ է՝ մարզիչ-ուսուցիչ մասնագիտացմամբ։ Կենտրոնական պաշտպան։ 11-մետրանոցների հաստիքային իրացնող։ Սպորտի վարպետ, ֆիզիկական կուլտուրայի վաստակավոր գործիչ։ ԽՍՀՄ երիտասարդական հավաքականի կազմում անցկացրած խաղերով ռեկորդակիր։ Անցկացրել է 2 խաղ ԽՍՀՄ հավաքականում (1979—1980 թ.)։ ԽՍՀՄ առաջնությունում՝ 231 խաղ, 15 գոլ։

## Ներկայումս
Ռուսաստանի ֆուտբոլի վետերանների միության նախագահ։ Ռուսաստանի ֆուտբոլային միության նախագահի խորհրդական։ ՌՖՄ-ի նախագահին կից փորձագիտական խորհրդի պատասխանատու քարտուղար։ Ռուսաստանի ֆուտբոլի վետերանների կոմիտեի փոխնախագահ։ ՌՖՄ-ի տեխնիկական կոմիտեի անդամ։

## Նվաճումներ
#### Ակումբային
* ԽՍՀՄի չեմպիոն՝ 1979
* ԽՍՀՄ գավաթակիր՝ 1975
* ԽՍՀՄ գավաթի եզրափակչի մասնակից՝ 1976, 1980, 1981

#### Անձնական
* ԽՍՀՄ 33 լավագույն ֆուտբոլիստների ցանկում՝ 1975, 1980
* Վետերանների համաշխարհային խաղերի չեմպիոն՝ 1994

## Ծանոթագրություններ

Կատեգորիա:1951 ծնունդներ
Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ
Կատեգորիա:Ապրիլի 20 ծնունդներ
Կատեգորիա:Արարատի ֆուտբոլիստներ
Կատեգորիա:Խորհրդահայեր
Կատեգորիա:Խորհրդային ֆուտբոլային մարզիչներ
Կատեգորիա:Հայ ֆուտբոլային մարզիչներ
Կատեգորիա:Հայ ֆուտբոլիստներ
Կատեգորիա:Սպարտակ Մոսկվայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆիզիկական կուլտուրայի հայկական պետական ինստիտուտի շրջանավարտներ
Կատեգորիա:Ֆուտբոլային մարզիչներ այբբենական կարգով
Blood on the Leaves

«**Blood on the Leaves**», ամերիկացի ռեփեր Քանյե Ուեսթի երգն է։ Այն ընդգրկվել է նրա անհատական վեցերորդ ստուդիական ալբոմում, որը կրում է «Yeezus» անվանումը։ Երգը գրվել է Քանյե Ուեսթի, Հադսոն Մոհակի, Իլոն Ռուտբերգի, Մալիք Յուսեֆի, Թոնի Վիլյամսի, Cyhi the Prynce-ի, Մայք Դինի և Աբել Միրոպոլի կողմից։ Երգը ամերիկյան Billboard Hot 100 հիթ շքերթում զբաղեցրել է 89-րդ հորիզոնականը։

## Կենդանի կատարումներ
2013 թվականի օգոստոսի 26-ին Քանյե Ուեսթը երգը կատարել է MTV Video Music Awards մրցանակաբաշխության ժամանակ։ 2014 թվականի հուլիսի 4-ին նա կատարել է երգը Wireless փառատոնի ժամանակ, իսկ նույն տարվա օգոստոսի 30-ին նաև Budweiser Made in America փառատոնի ժամանակ։ Երգը նաև ընդգրկված է Քանյեի 2013-14 The Yeezus Tour համաշխարհային շրջագայության երգացանկում։

## Հիթ շքերթներ

## Ծանոթագրություններ

Կատեգորիա:2013 երգեր
Կատեգորիա:Քանյե Ուեսթի երգեր
Memento mori

[thumb|[Ֆիլիպ դե Շամպան: Նատյուրմորտ vanitas ժանրում՝ *Կյանքը, մահը և ժամանակը՝ գոյության երեք խորհրդանիշներն են, որոնք ներկայացված են [[կակաչ]]ով, [[գանգ|մարդու գանգով]] և [[ավազի ժամացույց]]ով*]]
**Memento mori** (լատիներենից թարգմանաբար՝ հիշի՛ր, որ (ստիպված) մեռնելու ես, հիշի՛ր մահվան մասին, հիշի՛ր, որ մահկանացու ես), լատիներեն թևավոր խոսք, որը դարձել է թևավոր արտահայտություն։

Հին Հռոմում այս խոսքն օգտագործվել է ռազմի դաշտից վերադարձող հռոմեացի զինվորականների հաղթական երթի ժամանակ։ Ստրուկները կանգնում էին ռազմական առաջնորդի թիկունքում, ով պարբերաբար պետք է հիշեցներ բոլորին, որ չնայած իր փառքին, նա այնուամենայնիվ մահկանացու է։ Հնարավոր է, որ իրական արտահայտությունը եղել է՝ *Respice post te! Hominem te memento!* («Շրջվի՛ր։ Հիշի՛ր, որ դու մարդ ես։»)։

*Memento mori*-ն եղել է նաև միջնադարյան լատինական մահն արտացոլող տեսություն և պրակտիկա, որում շեշտվում է հատկապես երկրային կյանքի անիմաստության և երկրային վայելքների ու բարքերի անցողիկ բնույթը։ Այն կապված է *[[ars moriendi]]*-ի՝ մահվան արվեստի և այլ նմանատիպ գրականության հետ։ *Memento mori*-ն ասկետական փիլիսոփայական դրույթների կարևոր մասերից է, որը մաքրագործում է անհատին, խզում կապն աշխարհիկ վայելքների հետ և ուշադրությունն ուղղում անմահ հոգու և հետմահու կյանքի վրա։

Արվեստում *memento mori*-ն մահը հիշեցնող խորհրդանիշների ամբողջությունն է։ Եվրոպական քրիստոնեության արվեստում այն արտահայտում է դրախտը, դժոխքը և մարդու հետմահու փրկությունը։

## Կիրառությունը պատմության մեջ
### Դասական ժամանակաշրջան
Պլատոնի Ֆեդոյում պատմելով Սոկրատի մահվան մասին, Պլատոնը փիլիսոփայության հիմնական պրակտիկան ներկայացնում է որպես ոչ այլ ինչ, քան «մեռնել և լինել մեռած»։ Ստոիկները լայնորեն կիրառել են այս աշխարհայացքը, Սենեկայի նամակները լիքն են մահվան մասին մտածմունքներով։

## Ծանոթագրություններ

Կատեգորիա:Լատիներեն բառեր և արտահայտություններ
Կատեգորիա:Քրիստոնեական արվեստը մահվան մասին
Պարպիչ

մինի|Պարպիչ
**Պարպիչ**, էլեկտրատեխնիկական հարմարանք՝ բաղկացած երկու կամ ավելի էլեկտրոդներից, որոնք միմյանցից բաժանված են դիէլեկտրիկով (օրինակ, օդով)։ Կիրառվում են էլեկտրասարքավորումները գերլարումներից (պարապիչի էլեկտրոդների միջև առաջացած էլեկտրական ծակումը կանխում է հաղորդիչների միջև մեկուսացման ծակումը) պաշտպանելու, ինչպես նաև էլեկտրական շղթաների հոսանքափոխման համար (արհեստականորեն առաջացվում է կամ մարվում պարպումը պարպիչի էլեկտրոդների միջև։ Ամպրոպային գերլարումներից պաշտպանելու համար կիրառում են կայծամիջանցներ, խողովակային և վենտիլային պարպիչներ։ Էլեկտրական ցանցերում անցումային պրոցեսների հետևանքով առաջացած ներքին գերլարումներից պաշտպանելու համար օգտագործվում են կոմուտացիոն պարպիչներ։ Մեկուսացումներն ամեն տեսակ գերլարումներից պաշտպանելու համար երբեմն կիրառում են համակցված պարպիչներ։

Կատեգորիա:Էլեկտրական սարքեր
Հաջողակը (ֆիլմ, 2012)

«Հաջողակը» (), ամերիկական ֆիլմ-դրամա։ Ֆիլմի ռեժիսորը Սքոտ Հիկսն է։ Ֆիլմը նկարահանվել է Նիկոլաս Սպարքսի վեպի հիման վրա։ Ֆիլմ էկրան է բարձրացվել 2012 թվականի ապրիլի 19-ին։ Ռուսաստանում ֆիլմը ցուցադրվել է 2012 թվականի մայիսի 17-ին։

## Սյուժե
Ամերիկացի ծովային զինվոր Լոգան Տիբոն ողջ է մնում Իրաքի երեք կռիվներից հետո։ Նա գտել էր մի գեղեցկուհու նկար և հենց այդ նկարի շնորհիվ էլ փրկվել էր։ Լոգանը հավատում էր այդ նկարի ուժին, չնայած նրան, որ չգիտեր անգամ այդ աղջկա անունը։
Հնարավո՞ր էր սիրահարվել մի աղջկա, ում հետ երբեք չէր հանդիպել։ Տուն վերադառնալուն պես Լոգանը որոշում է գտնել այդ նկարի աղջկան։ Կարո՞ղ է նա գտնել այդ աղջկան։ Պե՞տք է Լոգանին այն աղջկա գեղեցիկ ժպիտը, որի շնորհիվ նա փրկվեց։ Լոգանին տրվա՞ծ է այդ աղջկան երջանկացնելու հնարավորությունը։

## Դերերում
* Զաք Էֆրոն - Լոգան Տիբո
* Թեյլոր Շիլինգ - Էլիզաբեթ "Բետ" Գրին
* Բլայտ Դաններ - Էլլի Գրին
* Ռայլի Թոմաս Ստյուարտ - Բեն
* Ջեյ Ֆերգուսոն - Քիթ Քլեյթոն

## Հետաքրքիր փաստեր
* Զաք Էֆրոն-ը առանց կարդալու սյուժեն համաձայնվել է նկարահանվել ֆիլմում, քանի որ շատ է սիրում Նիկոլաս Սպարքս-ի ստեղծագործությունները։
* Զաք Էֆրոն-ը 8 կգ նիհարել է, մազերը կարճ կտրել է հատուկ Լոգանի դերի համար։

## Ծանոթագրություններ

## Արտաքին հղումներ
* Ֆիլմը Internet Movie Database կայքում
* The Lucky One - Rotten Tomatoes կայքում

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների ռոմանտիկ դրամա ֆիլմեր
Կատեգորիա:2012 դրամա ֆիլմեր
Կատեգորիա:2012 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Ֆիլմեր, որոնց գործողությունները տեղի են ունենում Լուիզիանայում
Կատեգորիա:Ամերիկյան մելոդրամա ֆիլմեր
Կատեգորիա:Լուիզիանայում նկարահանված ֆիլմեր
Լեֆ

**«Լեֆ»** (լևի ֆրոնտ իսկուստվ—արվեստի ձախ ճակատ), գրական-գեղարվեստական միավորում։ Ստեղծվել է Մոսկվայում, 1922 թվականին։ Լեֆի մեջ մտնում էին բանաստեղծներ, քննադատներ, արվեստի տեսաբաններ։ Միավորումը գլխավորում էր Վ. Մայակովսկին։ Լեֆի տեսաբաններն առաջ քաշեցին արվեստն իբրև «կենսակառուցվածք», «սոցիալական պատվեր» (արվեստագետն իր դասակարգի առաջադրանքը կատարող «վարպետ է» միայն), ինչպես նաև «ձևի հեղափոխություն» տեսությունները (այստեղից էլ՝ արվեստի գեղարվեստական-ճանաչողական ֆունկցիաների ժխտումը, դասական ժառանգության թերագնահատումը, ֆորմալիստական որոնումները)։ Լեֆը կոչ էր անում ստեղծել որոշակի ֆունկցիա ունեցող ուտիլիտար գործեր։ Լեֆականները ժխտում էին գեղարվեստական ստեղծագործության ավանդական շատ տեսակներ՝ դրանց հակադրելով, այսպես կոչված, «փաստի գրականությունը»։ 1923—1925 թվականներին խումբը հրատարակել է «Լեֆ», 1927—1928 թվականներին՝ «Նոր լեֆ» ամսագիրը։ 1928 թվականին Մայակովսկին դուրս եկավ խմբավորումից, որը գործեց մինչև 1929 թվականը։ Նույն ժամանակաշրշանում Լեֆի օրինակով մի շարք երկրներում ստեղծվեցին համանման խմբավորումներ (Փարիզում՝ «Կլարտե», Պրահայում՝ «Դիվետսիլոմ», Լենինգրադում՝ «Լեֆ-Լեֆ», Վրաստանում՝ «Մեմարցխենեոբա», Հայաստանում՝ «Ստանդարտ»)։

Կատեգորիա:Գրականության պատմություն
Կատեգորիա:Ռուսաստանի գրական ուղղություններ և խմբեր
Նարեկ հայկական վարժարան (այլ կիրառումներ)

**Նարեկ հայկական վարժարան** անվանումը կարող է վերաբերել հետևյալին.

* Նարեկ հայկական վարժարան (Լարնակա)
* Նարեկ հայկական վարժարան
* Նարեկ հայկական վարժարան (Նիկոսիա)
Բառեր (ֆիլմ)

**«Բառեր»** (), 2012 թվականի դրամա ֆիլմ։ Սցենարիստ և ռեժիսոր Բրայան Կլագման և Լի Ստերնտալ։ Պրեմիերան տեղի է ունեցել 2012 թվականի հունվարի 27-ին Սանդենս կինոփառատոնին։

## Սյուժե
Այս ֆիլմի յուրահատկությունն այն է, որ այստեղ ներկայացվում է միաժամանակ երեք պատմություն. պատմություն մի պատմության մասին, որը պատմում է մեկ այլ պատմության մասին։ Ֆիլմը սկսվում է այն բանով, որ հայտնի գրող Քլեյ Համոնդը հրապարակայնորեն կարդում է իր նոր գրքի երկու մասերը։ Գրքի վերնագիրն է «Բառերը»։ Պատմության հերոսը անհաջողակ գրող Ռորին մի հին պայուսակում գտնում է ձեռագիր սիրային պատմություն, որը ամերիկացի զինվորի և ֆրանսուհի մատուցողուհու մասին էր (այս դեպքերը ընթանում են Փարիզում)։ Այս խորը վեպը Ռորի տպագրության է հանձնում հենց իր անունով և հասնում է մեծ հաջողության։ Հաջողության փոթորկում նա մոռանում է իրական պատմությունը։ Բայց մի անգամ նրան է մոտենում վեպի իրական հեղինակը, այս ժամանակ արդեն մի ծերունի։ Նա պատմում է Ռորիին իրական պատմությունը, թե ինչպես գրվեց վեպը այնուհետև անհետացավ։ Ռորիի սուտը բացահայտվում է։ Այս ժամանակ արդեն ծերունին է ընկնում տառապանքների մեջ։ Այստեղ ավարտվում է Քլեյի գրքի առաջին մասը։ Առաջին մասի ընթերցումից հետո Քլեյը ծանոթանում է մի լրագրողուհու՝ Դանիելայի հետ, շուտով նրանք գնում են Քլեյի տուն։ Այս Քլեյը Դանիելային պատմում է իր վեպի շարունակությունը, որը սկսվում է Ռորիի մեղքի ընդունմամբ։ Ռորին իր կնոջը խոստովանում է եղելությունը, հրատարակիչներին համոզում է ջնջել իր անունը գրքի վրայից, այնուհետև նորից հանդիպում է ծերունուն և փորձում է գրքից ստացած գումարը կիսել նրա հետ։ Ծերունին դուրս է հանում Ռորիին՝ խոստանալով, որ երբեք չի բարձրաձայնի նրա սուտը, իսկ մի ամսից ծերունին մահանում է։ Ահա Ռորիի երջանիկ կյանքը՝ կառուցած կեղծիքի վրա սկսում է կործանվել։ Դանիելան եզրակացնում է, որ Քլեյի վեպը ինքնակենսագրական է, և որ Ռորին հենց ինքը Քլեյն է։ Նա ցանկանում է սփոփել Քլեյին, բայց ահա Քլեյը դա թույլ չի տալիս. Քլեյն արդեն երկար ժամանակ է ինչ սպասում էր իր կնոջ ներմանը։

## Դերերում
* Բրեդլի Քուփեր - Ռորի Ջենսեն
* Օլիվիա Ուայլդ - Դանիելա
* Զոի Սալդանա - Դորա Ջենսեն
* Ջերեմի Այրոնս - ծերունի
* Բեն Բարնս - երիտասարդ
* Նորա Անեզեդեր - Սեպիա
* Դենիս Կուեյդ - Քլեյ Համոնդ
* Ջոնաթան Քեյ Սիմոնս - Պարոն Ջենսեն
* Ջոն Հանա - Ռիչարդ Ֆորդ
* Ժելկո Իվանեկ - Ժոզեֆ Կապտեր
* Ռոն Ռիֆկին - Թիմոտի Էպշտեյն

## Նկարահանումներ
* Նկարահանումները սկսվել են 2011 թվականի հունիսի 7-ից Մոնրեալում

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների ռոմանտիկ դրամա ֆիլմեր
Կատեգորիա:2012 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ֆիլմեր գրողների մասին
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Պարտեզ (թերթ)

«**Պարտեզ**», գրական-մանկավարժական շաբաթաթերթ։ Լույս է տեսել 1903—1904 թթ.-ին, Ալեքսանդրիայում։ Խմբագիր-տնօրեն՝ Մ․ Ասքանազ։ Ծանոթացրել է մանկավարժության առաջադիմական մեթոդներին, «*Մանկապարտեզ և ծաղկոց*» խորագրի տակ տպագրել նյութեր՝ նվիրված հայերեն բանավոր ու գրավոր խոսքի ուսուցման բարելավմանը, սովորեցրել խաղեր ու վարժություններ։ «Պարտեզ»-ի գրական բաժնում զետեղվել են հայ և օտար հեղինակների ստեղծագործություններ։ Արձագանքել է միջազգային քաղաքական իրադարձություններին, համակրանք արտահայտել Ռուսաստանի հեղափոխական շարժումների նկատմամբ, տպագրել հաղորդագրություն ՌՍԴԲԿ-ի 2-րդ համագումարի վերաբերյալ։

Կատեգորիա:Եգիպտոսի հայկական շաբաթաթերթեր
Կատեգորիա:Հայկական գրական պարբերականներ
Կատեգորիա:Հայկական մանկավարժական պարբերականներ
Կատեգորիա:Պարբերականներ այբբենական կարգով
Կիրակոս Ազարյան

**Կիրակոս Ազարյան** (, Կարին լեռան մոտ), հայ բժիշկ։

## Կենսագրություն
Կիրակոս Ազարյանը ծնվել է 1878 թվականին, Խարբերդի նահանգի Խարբերդի գավառի Հյուսեյնիկ գյուղում՝ Ֆերմանյան ընտանիքում։ Մանուկ տարիքում կորցրել է հորը։ Մայրը երկրորդ անգամ ամուսնացել է Խարբերդի նահանգի Մեզիրե (Մեզրե) քաղաքի ավետարանականների հոգևոր հովիվ վերապատվելի Ազարյանի եղբոր հետ։ Նախնական կրթությունն ստացել է Խարբերդում, ապա ավարտել ամերիկացի միսիոներների՝ քաղաքում հիմնած Եփրատ քոլեջը։ 1897 թվականին մեկնել է ԱՄՆ` կրթություն ստանալու։ Սկզբում աշխատել է գործարաններում, այնուհետև սովորել Չիկագոյի, ապա` Սենթ Լուիզի բժշկական համալսարաններում։ Բժշկական կրթությունն ավարտելուց հետո կարճ ժամանակ սովորել է նաև Թենեսի նահանգի Նեշուիլ քաղաքի աստվածաբանական ճեմարանում։ 1911 թվականին վերադարձել է Մեզիրե, ամուսնացել Զապել Ազարյանի հետ։ Մեզիրեում բացել է սեփական բժշկական կլինիկա։ Հետագայում կրկին մեկնել է ԱՄՆ և Սենթ Լուիզի բժշկական համալսարանում մասնագիտացել ակնաբուժության գծով։ 1913 թվականին վերադառնալով Մեզիրե՝ զբաղվել է համաքաղաքացիների բուժմամբ։

Առաջին համաշխարհային պատերազմն սկսվելուն պես, 1914 թվականի աշնանը զորակոչվել է օսմանյան բանակ և զինվորական բժիշկ ծառայելու ուղարկվել Կարինի ռազմաճակատը։ Վեց ամիս ծառայելուց հետո, դեռևս նախքան Կարինի հայերի տարագրությունը, ձերբակալվել է և բանտարկվել Կարինի բանտում։ 1915 թվականի գարնանը իր բախտակից 250 մտավորականների (բժիշկներ, դեղագործներ, այլ մասնագետներ) հետ աքսորվել է Մուշ։ Հասնելով Կարին/Խոփ (Քոփ) լեռան մոտ, բոլորը, այդ թվում՝ 37 տարեկան Կիրակոս Ազարյանը, գնդակահարվել են։

## Աղբյուրներ
* 

## Գրականություն
* «Հայ բժշկութեան տուած զոհերը», ցուցակագրուած վաւերական փաստերով, Կ. Պոլիս, 1919
* Կարոյեան Գ. «Մեծ Եղեռնի նահատակ հայ բժիշկները (անոնց պատգամները)», Պոսթոն, 1957
* Թէոդիկ «Յուշարձան նահատակ մտաւորականութեան», Բ տպագրութիւն, Երեւան, ապրիլ 24, 1985

Կատեգորիա:Հայ բժիշկներ
Կատեգորիա:Հայոց ցեղասպանության զոհեր
Կատեգորիա:Հայ ակնաբույժներ
Պեղիոն

[thumb|հին [Էպիրոսի քարտեզ]]

**Պեղիոն** կամ **Պելիnն** ( ), լեռ, որը գտնվում է Իլլիրիայի և Միջին Հունաստանի (Թեսալիա) միջև։ Բարձրությունը՝ 1618 մ։ Ըստ հուն, առասպելների՝ հսկաները փորձել են Պ․ և հարևան Օսսա լեռը դնել Ողիմպոսի (կամ Օսսան և Ողիմպոսը պեղիոնի) վրա՝ երկինքը նվաճելու համար։ Ուրիշ առասպելներում այդ մտադրությունը վերագրվում է Պոսիդոնի թոռներ (այլ տարբերակում՝ որդիներ) Օտոսին ու Եփիալտեսին, որոնք ուզում էին բարձրանալ երկինք՝ Հերա և Աֆրոդիտե դիցուհիների սերը նվաճելու համար, սակայն, հանդգնության համար նրանց սպանել է Ապոլլոնը։ «*Օսսան Պեղիոնի վրա դնել*» արտահայտությունն ունի վիթխարի գործ կատարելու, երբեմն՝ հսկայական ջանքերով փոքր արդյունքի հասնելու հեգնական իմաստ։ Արգոնավորդների առասպելում հիշվում է, որ Արգո նավը պատրաստվել է Պեղիոնի վրա աճող անտառի փայտից։ Պեղիոնի գագաթի քարայրում իբր ապրել է Հերակլեսի բարեկամ, շատ հերոսների (այդ թվում՝ Աքիլլեսի) դաստիարակ Քիրոն կենտավրոսը։ Պեղիոնի լանջին եղել է Զևսի սրբարանը։

Կատեգորիա:Լեռներ այբբենական կարգով
Դեջոն

**Դեջոն** (հանգըլ՝ 대전, հանջա՝ 大田), անմիջական ենթակայության քաղաք Հարավային Կորեայի կենտրոնում։ Հարավային Չունգչոնգ նահանգի վարչական կենտրոնն է։ Մեծությամբ Կորեայի 5-րդ քաղաքն է։ Համարվում է Հարավային Կորեայի գիտատեխնիկական մայրաքաղաքը։

## Աշխարհագրություն
Դեջոնը գտնվում է Հարավային Կորեայի կենտրոնական մասում, մայրաքաղաք Սեուլից 167 կմ, Բուսանից 294 և Քվանջուից 169 կմ հեռավորության վրա։

## Պատմություն
Նախքան քաղաքով երկաթգծային ճանապարհի անցնելը, այն «Հաբաթ» անունով փոքրիկ քաղաք էր։ 1905 թվականին այստեղ Սեուլ-Բուսան երկաթգծային ճանապարհին կառուցվեց կայարան և քաղաքը սկսեց արագորեն զարգանալ։

1932 թվականին Չունգնամ նահանգի վարչական կենտրոնը Կոնջուից տեղափոխվեց Դեջոն։

## Տրանսպորտ
Երկաթուղային կայարանը Կյոնբու և Հոնամ մայրուղիների խաչմերուկում է։ Քաղաքը սպասարկվում է Չոնջու միջազգային օդանավակայանով։ Դեջոնում գործում է մետրոպոլիտեն։ Շահագործվել է 2006 թվականին։

## Մշակույթ
1993 թվականին քաղաքում տեղի ունեցավ միջազգային ցուցահանդես (Համաշխարհային Էքսպո-1993 ցուցահանդես)։ Այս միջոցառման համար կառուցվեց է Էսպո կամուրջը։

Քաղաքում գործում է Կ-Լիրի Դեջոն քաղաքային ֆուտբոլային ակումբը։

Դուսան ազգային պարկում տեղակայված Դեջոնի արվեստի թանգարանը հայտնի է իր արվեստի և տեխնոլոգիայի համատեղմամբ ցուցանմուշներով։ Հիմնադրվել է 1998 թվականին։

## Կլիմա
Դեջոնում խոնավ մուսոնային եղանակ է։ Ձմեռը թույլ է և արևային, տևողությունը՝ մոտ 2 ամիս։ Ամառը տաք է և անձրևոտ, տևողությունը՝ մոտ 5 ամիս։

## Վարչական բաժանում
Քաղաքը բաժանված է 5 շրջանների․

Կատեգորիա:Հարավային Կորեայի քաղաքներ
Մաուրիցիո Մալվեստիտի

**Մաուրիցիո Մալվեստիտի** (, ), Լոդիի հռոմեա-կաթոլիկական թեմի եպիսկոպոս։ Այդ պաշտոնին նշանակվել է 2014 թվականի օգոստոսի 26-ին, փոխարինելով Ջուզեպպե Մերիզիին ()։

## Կենսագրություն
Մաուրիցիո Մալվեստիտին ծնվել է 1953 թվականին Իտալիայի Մարնի գյուղում։ Սովորել է Բերգամոյի հոգևոր սեմինարիայում․ 1977 թվականին շարունակել է աստվածաբանական կրթությունը Հռոմում։ Միաժամանակ զարգացրել է ֆրանսերենի և անգլերենի իմացությունները։

1978-1994 թվականներին դասավանդել է Բերգամոյի հոգևոր սեմինարիայում։ 1994-2009 թվականներին եղել է Արևելյան Կաթոլիկական Եկեղեցիների միաբանության ներկայացուցիչ։ 2009 թվականի հունիսի 19-ին դարձել է հավաքի կրտսեր քարտուղար։ Երեք պրեֆեկտ կարդինալների անձնական քարտուղար է եղել։

## Պատկերասրահ

Պատկեր:Baptistery St Bartholomew church in Marne Italy.JPG|Կնքավազանը, որտեղ մկրտվել է Մաուրիցիո Մալվեստիտին
Պատկեր:BISHOP Malvestiti Lodi.jpg|
Պատկեր:BISHOP Malvestiti Lodi 02.jpg|
Պատկեր:BISHOP Malvestiti Lodi 03.jpg|
Պատկեր:BISHOP malvestiti lodi installed.jpg|
Պատկեր:Bishops Malvestiti and Warda.jpg|Մաուրիցիո Մալվեստիտին Բաշար Վարդա եպիսկոպոսի հետ Հոգեգալստի գիշերային հսկման արարողության ժամանակ Լոդի տաճարում, մայիսի 14, 2016
Պատկեր:Patriarch Ignatius Yonan and Bishop Malvestiti.JPG|Մաուրիցիո Մալվեստիտին և Իգնատիոս Հովսեփ Գ Հովնան պատրիարքը, Լոդի քահանաների տանը. փետրվարի 20, 2017
Պատկեր:Bishops miragoli and malvestiti.jpg|Մալվեստիտին պիլեոլուս է դնում Էգիդիո Միրագոլիի գլխին,որը նոր է ընտրվելՄոնդովիի եպիսկոպոս, սեպտեմբերի 29, 2017


## Ծանոթագրություններ

Կատեգորիա:1953 ծնունդներ
Կատեգորիա:Իտալացի հոգևորականներ
Կատեգորիա:Կաթոլիկ եպիսկոպոսներ
Կատեգորիա:Օգոստոսի 25 ծնունդներ
Հրանտ Վարդանյան (այլ կիրառումներ)

**Հրանտ Վարդանյան** անունը կարող է վերաբերել հետևյալ անձանց.

* Հրանտ Վարդանյան (գործարար) (1949-2014), հայ գործարար։
* Հրանտ Վարդանյան (ռեժիսոր) (1962), հայ ռեժիսոր։
Արտաշես Այվազյան

**Արտաշես Այվազյան** (?, Սեբաստիա, Օսմանյան կայսրություն - ?, Սեբաստիա, Օսմանյան կայսրություն), հայ բժիշկ։

## Կենսագրություն
Արտաշես Այվազյանը ծնվել է Սեբաստիայի նահանգի կենտրոն Սեբաստիա քաղաքում։ Դեղագործական կրթություն է ունեցել և դեղագործ աշխատել։ Մահացել է Սեբաստիայում, ժանտախտից։

## Աղբյուրներ
* 

## Գրականություն
* «Հայ բժշկութեան տուած զոհերը», ցուցակագրուած վաւերական փաստերով, Կ. Պոլիս, 1919

Կատեգորիա:Հայ բժիշկներ
Կատեգորիա:Հայ դեղագործներ
Կատեգորիա:Ժանտախտից մահացածներ
Գրիգոր Անանյան

**Գրիգոր Անանյան** (), արքունի հայ բժիշկ։

## Կենսագրություն
Գրիգոր Անանյանը ծնվել է 1770 թվականին Կոստանդնուպոլսում։ Նախնական կրթությունն ստացել է ծննդավայրում, երկրորդական ուսումը՝ Վենետիկի Մխիթարյան միաբանության վանքի վարժարանում։ 1783-1793/1794 թվականներին սովորել է Իտալիայի Պադովա քաղաքի համալսարանի բժշկական ֆակուլտետում և ստացել բժշկության դոկտորի տիտղոս։ 1793/1994 թվականներին վերադարձել է Կոստանդնուպոլիս և, զբաղվելով բժշկությամբ, կարճ ժամանակ անց ձեռք բերել հմուտ բժշկի համբավ։ Այդ ժամանակ Կոստանդնուպոլսում կար ընդամենը 2 համալսարանական հայ բժիշկ՝ Պողոս Անտոնյան-Շաշյանը և Հովակիմ Օղուլուխյանը։

Շուտով Օսմանյան կայսրության փադիշահի (միապետ) հրովարտակով նշանակվել է արքունի բժշկի պաշտոնում և զբաղվել կայսերական գերդաստանի առողջապահության և բուժման հարցերով։

1814-1815 թվականներին սուլթանի հարեմի սիրած կանանցից մեկին բուժելու, սակայն կյանքը փրկել չկարողանալու պատճառով ենթարկվել է հետապնդումների, ուստի մահապատժից խուսափելու պատճառով (ըստ Մեզպուրեանի՝ սեփական խղճահարությունից հալածված) փախել է Իտալիա։ Հաստատվելով Իտալիայի Տրիեստե քաղաքում՝ շարունակել է զբաղվել բժշկությամբ։

Մահացել է 1865 թվականի օգոստոսի 3-ին, Տրիեստե քաղաքում՝ 95 տարեկանում։ Թաղվել է Տրիեստեի գերեզմանոցում։ Խոշոր գումար է կտակել ազգային, բարեգործական և որբախնամ նպատակների հատկացնելու համար։

## Աղբյուրներ
* 

## Գրականություն
* Թորգոմեան Վահրամ «Հայաստանի կոչնակ», Նիւ Եորք, թ. 28
* Թորգոմեան Վահրամ «Հանդէս ամսօրեայ», Վիեննա, 1897, թ. 2
* Պոտուրեան Մկրտիչ «Հայ հանրագիտակ», Պուքրէշ, 1938
* Մեզպուրեան Արթօ «Հայ եւ ծագումով հայ բժիշկներ», Իսթանպուլ, 1950

Կատեգորիա:Հայ բժիշկներ
Կատեգորիա:1770 ծնունդներ
Կատեգորիա:Կոստանդնուպոլիս քաղաքում ծնվածներ
Կատեգորիա:Օգոստոսի 3 մահեր
Կատեգորիա:1865 մահեր
Կատեգորիա:Պադովայի համալսարանի շրջանավարտներ
Սպի (ֆիլմ, 2014)

**Սպի** (, ), հայոց ցեղասպանությանը նվիրված հայտնի գերմանաբնակ թուրք ռեժիսոր Ֆատիհ Ակինի 2014 թվականի արտադրության ֆիլմ։

## Սյուժե
Այս ֆիլմը Հայկական ցեղասպանության մասին է։

Մի երիտասարդ մարդ, ում անունն է Նազարեթ Մանուկյան աքսորվում է իր հայրենի գյուղից՝ Մարդինից։ Աքսորումից հետո նա հասկանում է, որ իր աղջիկները կարող են ողջ լինել։ Նա ճանապարհորդում է աշխարհի տարբեր մասերով՝ իր աղջիկներին գտնելու համար։
Վերջապես նա գտնում է իր աղջիկներից մեկին` Լուսինեին և իմանում, որ Արսինեն վարակվել էր անապատում և մահացել մի քանի տարի առաջ։

## Նկարահանող անձնակազմ
* ռեժիսոր - Ֆաթիմ Աքին
* պրոդյուսերներ - Կառլ Բաումգարտները, Ռեյնհարդ Բրյունդիգը և Ֆաբիեննա Վոնյեն
* սցենարիստներ - Ֆաթիմ Աքին, Մարդիկ Մարտին
* օպերատոր - Ռայներ Քլաուսման
* երաժշտություն - Ալեքսանդր Հաք
* մոնտաժ - Էնդրյու Բրդ

## Դերակատարներ

## Նկարահանումներ
Ֆիլմի նկարահնման վայրեր են Կուբա, Հորդանան, Գերմանիա, Մալթա, Կանադա։

## Մրցանակներ և առաջադրումներ

## Ֆիլմի պրեմիերան տարբեր երկրներում
«Սպի» ֆիլմի առաջին պրեմիերան տեղի է ունեցել 2014 թվականի Օգոստոսի 31-ին, Իտալիայի Վենետիկի ֆիլմերի փառատոնի շրջանակում։

* , 31 Օգոստոսի 2014
* , 27 Սեպտեմբերի 2014
* , 2 Հոկտեմբերի 2014
* , 3 Հոկտեմբերի 2014
* , 10 Հոկտեմբերի 2014
* , 10 Հոկտեմբերի 2014
* , 16 Հոկտեմբերի 2014
* , 16 Հոկտեմբերի 2014
* , 2 Նոյեմբերի 2014
* , 9 Նոյեմբերի 2014
* , 16 Նոյեմբերի 2014
* , 22 Նոյեմբերի 2014
* , 5 Դեկտեմբերի 2014
* , 31 Դեկտեմբերի 2014
* , 14 Հունվարի 2015
* , 14 Հունվարի 2015
* , 19 Փետրվարի 2015
* , 19 Փետրվարի 2015
* , 19 Փետրվարի 2015
* , 27 Փետրվարի 2015
* , 27 Փետրվարի 2015
* , 2 Մարտի 2015
* , 5 Մարտի 2015
* , 19 Մարտի 2015

## Ծանոթագրություններ

## Արտաքին հղումներ
* «Սպի» ֆիլմի պաշտոնական կայք: 
* 
* 

Կատեգորիա:2010-ականների պատմական ֆիլմեր
Կատեգորիա:2014 դրամա ֆիլմեր
Կատեգորիա:2014 ֆիլմեր
Կատեգորիա:Անգլերեն ֆիլմեր
Կատեգորիա:Արաբերեն ֆիլմեր
Կատեգորիա:Գերմանական արկածային ֆիլմեր
Կատեգորիա:Գերմանական դրամա ֆիլմեր
Կատեգորիա:Գերմանական պատմական ֆիլմեր
Կատեգորիա:Գերմանական ռազմական ֆիլմեր
Կատեգորիա:Գերմանական ֆիլմեր
Կատեգորիա:Գերմաներեն ֆիլմեր
Կատեգորիա:Թուրքական դրամա ֆիլմեր
Կատեգորիա:Թուրքերեն ֆիլմեր
Կատեգորիա:Իսպաներեն ֆիլմեր
Կատեգորիա:Հայերեն ֆիլմեր
Կատեգորիա:Հայոց ցեղասպանություն
Կատեգորիա:Ֆիլմեր Առաջին համաշխարհային պատերազմի մասին
Կատեգորիա:Ֆիլմեր Հայոց ցեղասպանության մասին
Կատեգորիա:Ֆրանսիական արկածային ֆիլմեր
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական ռազմական ֆիլմեր
Կատեգորիա:Ֆիլմեր, որոնց գործողությունները տեղի են ունենում Հյուսիսային Դակոտայում
Կատեգորիա:2010-ականների գերմանական ֆիլմեր
Կատեգորիա:Ֆիլմեր, որոնց գործողությունները տեղի են ունենում Թուրքիայում
Պայթանցք

**Պայթանցք**, հորատման հետևանքով առաջացած՝ մինչև 5 մ խորությամբ և մինչև 75 մմ տրամագծով գլանաձև բացվածք։ Մեծ տրամագծերի դեպքում պայթանցքն անվանում են *[[հորատանցք]]*։ Որպես կանոն, պայթանցքը նախատեսված է պայթուցիկ նյութի լիցքի տեղավորման, խարսխային ամրա կապի տեղադրման, ջուրը կամ ցեմենտը դեպի ապարները շրջապատող զանգվածը մղելու համար և այլն։ Պայթանցքերի հորատման համար կիրառում են հորատող մուրճեր, էլեկտրագայլիկոններ և թեթև հորատող այլ մեքենաներ։

Կատեգորիա:Շինարարություն
Գլխուղեղի մահ

**Գլխուղեղի մահ**, գլխուղեղի կենսական գործունեության ամբողջական և անվերականգնելի կորուստը։ Գլխուղեղի մահը մահվան տարբերակման երկու եղանակներից մեկն է, մյուսը՝ արյունաշրջանառության և շնչառության անվերականգնելի կանգն է։ Գլխուղեղի մահը վեգետատիվ վիճակը չէ, վեգետատիվ վիճակում մարդը դեռևս կենդանի է։

Դատաբժշկական շատ փորձաքննություններում գլխուղեղի մահը հաճախ օգտագործվում է օրինական մահը հաստատելու համար։ Գլխուղեղի մահվան բժշկական բնորոշումը սակայն որոշակի չէ։ Գլխուղեղի որոշ հատվածներ կարող են կենդանի լինել, այն դեպքում երբ այլ հատվածներ մահացել են։ Օրինակ՝ մեծ բժշկական բառարանում գլխուղեղի մահը հոմանիշ է գլխուղեղի կիսագնդերի մահվանը, իսկ MeSH-ի համակարգում գլխուղեղի մահը ներառում է նաև ուղեղաբնի մահը։ Կիսագնդերը մահացած, բայց ուղեղաբունը կենդանի մարդու մոտ անոթազարկը և գազափոխանակությունը կարող է շարունակվել։

## Ծանոթագրություններ

Կատեգորիա:Մահ
Վահրամ Ասատուրյան

**Վահրամ Ասատուրյան** (Ասատուր Ասատուրյան), (1876, Կոստանդնուպոլիս, Օսմանյան կայսրություն - ?), հայ բժիշկ։

## Կենսագրություն
Վահրամ Ասատուրյանը ծնվել է 1876 թվականի Կոստանդնուպոլսի Բեյքոզ թաղամասում։ 1905 թվականին ավարտել է դեղագործական կրթությունը և դեղագործ աշխատել։ Ապրել է Կոստանդնուպոլսի Կետիկ փաշա թաղամասում։ 1909-1913 թվականներին Կոստանդնուպոլսի նրա Կեդրոնական դեղատանը եղել է նաև բժշկի ընդունարան, որտեղ աշխատել է բժիշկ Հակոբը։ Եղել է հանրային գործիչ։ 1915 թվականի ապրիլի 11 (24)-ին ոստիկանությունը նրան ձերբակալել է և բանտարկել Կոստանդնուպոլսի կենտրոնական՝ բանտում, որտեղից աքսորվել է Չանղըրը՝ հայ մտավորականների խմբի հետ։ Անունը փորագրվել է Չանղըրըի բանտում հավաքված համրիչի 99 հատիկներից մեկի վրա։ Չանղըրըի բանտից բազում տանջանքներ կրելով ինչ-ինչ հանգամանքներում տեղափոխվել է Մեսքենեի աքսորավայրը։

Մեսքենեում և Հալեպում բժշկի օգնականի կարգավիճակով անցել է զինվորական ծառայության՝ ենթասպայի աստիճանով և այդպիսով փրկվել սպանվելուց։ Զինվորական ծառայության ընթացքում բժշկական օգնություն է ցուցաբերել այդտեղով անցնող բազմաթիվ տարագիր հայ գաղթականների։ Եղեռնից հետո վերապրել է։ 1918 թվականին Կոստանդնուպոլսի Կետիկ փաշա թաղամասում բացել է սեփական դեղատուն։ 1926-1927 թվականներին եղել է սբ. Փրկիչ ազգային հիվանդանոցի ղեկավարների կազմում։

## Աղբյուրներ
* 

## Գրականություն
* Պալաքեան Գրիգորիս ծ. վրդ. «Հայ գողգոթան», Վիեննա, 1922
* Պալաքյան Գրիգորիս ծ. վրդ. «Հայ գողգոթան, Երևան, 1991
* Յարման Արսեն «Հայերը օսմանյան առողջապահության ծառայության մեջ և պատմություն սուրբ Փրկիչ հայոց հիվանդանոցի (թուրքերեն)», Ստամբուլ, 2001
* Ավագյան Կարինե «Եղեռնահուշ մասունք կամ խոստովանողք և վկայք խաչի», Երևան, 2002
* Ավագեան Կարինէ «Չանղըրըի 1915 թ. ապրիլի 11, Յիշատակ»… Թանգարանային ցուցանմոյշը, «Հան դէս Ամսօրեայ», 2008, հ. 1-12

Կատեգորիա:Հայ բժիշկներ
Կատեգորիա:1876 ծնունդներ
Կատեգորիա:Կոստանդնուպոլիս քաղաքում ծնվածներ
Սեյշելյան կղզիների ֆուտբոլի ազգային հավաքական

**Սեյշելյան կղզիների ֆուտբոլի ազգային հավաքական** (ֆր. *Équipe_des_Seychelles_de_football* ), ներկայացնում է Սեյշելների ասոցացիան ընկերական խաղերում և այլ պաշտոնական խաղերում։ Վերահսկվում է Սեյշելների Ֆուտբոլի Ֆեդերացիայի կողմից։

## Պատմություն
Սեյշելյան կղզիների ֆուտբոլի ազգային հավաքականը զետեղված է Աֆրիկայի հավաքականների կոնֆեդերացիայում, որը կոչվում է ԿԱՖ։ Սեյշելների ազգային հավաքականը ոչ մի անգամ չի մասնակցել ոչ Աֆրիկայի գավաթի խաղարկությանը, և ոչ էլ Աշխարհի առաջնություններին։ Պատճառը այն է, որ հետամնաց ֆուտբոլ ունեցող այս հավաքականը չի կարողացել շրջանցել ընտրական մրցարշավերի որակավորման փուլերը։ 2002 թվականից գործի է դրվել հավաքականի մականունը, որն է «ծովահեններ»։ Որակավորման փուլերին մասնակցել է համապատասխանաբար 1988, 1990, 1998, 2000 և 2002 թվականներին։

## Ֆուտբոլի աշխարհի առաջնություն
* 1930 — 1998 — չի մասնակցել
* 2002 — 2010 — չի անցել որակավորման փուլը

## Աֆրիկայի առաջնություն
* 1957 — 1988 — չի մասնակցել
* 1990 — չի անցել որակավորման փուլը
* 1992 — դուրս է եկել մրցույթից
* 1994 — չի մասնակցել
* 1996 — դուրս է եկել մրցույթից
* 1998 — չի անցել որակավորման փուլը
* 2000 — դուրս է եկել մրցույթից
* 2002 — 2010 — չի անցել որակավորման փուլը

## Ձեռքբերումներ
**Հնդկական օվկիանոսի կղզիների առաջնություն**
* 1-ին տեղ — 2011 թվական
* 2-ին տեղ — 1979 թվական

## Մարզահագուստ
Հավաքականի տնահյին մարզահագուստի վերնաշապիկը կարմիր է, շորտերը նույնպես։ Մրցակցի դաշտում խաղում է սպիտակ վերնաշապիկով և շորտերով։ Հագուստների այսպիսի գունավորումը ներկայացվել է 2000 թվականին գերմանական Ադիդաս ընկերության կողմից։

## Մարզիչներ
*  Հելմուկ Կոսմեհլ (1992–93)
*  Վոջո Գարդասեվիչ (1997–00)
*  Դոմինիկե Բատենայ (2002)
*  Միխայել Նես (2002–04)
*  Ռաուլ Շունգու (2006–07)
*  Յան Մակ (2008)
*  Ուլտրիչ Մատիոտ (2008)
*  Ռիչարդ Հոլմունդ (2009)
*  Յան Մակ (2010)
*  Միխայել Նես (2010)
*  Անդրեյ Մորիսոն (2010)
*  Ռելփ ժան-Լլորիս (2011)
*  Գավին Յանի (2012)
*  Քլիֆ Նոլին (2012)
*  Յան Մակ (2013–2014)
*  Ուլտրիչ Մատիոտ (2014)

## Ընթացիկ խաղեր

## Արտաքին հղումներ
* Սեյշելյան կղզիների ֆուտբոլի ազգային հավաքականի պաշտոնական կայք 
* Սեյշելյան կղզիները  FIFA.com-ում

## Ծանոթագրություններ

Կատեգորիա:Սեյշելյան կղզիներ
Նահապետ Ապտալյան

**Նահապետ Ապտալյան** (, Կյու­րի­ն), հայ բժիշկ։
 
## Կենսագրություն
Ծնվել է 1844 թվականին Սե­բաս­տի­ա­յի նահանգի Սեբաստիայի գավառի Կյու­րի­նի գավառակի կենտրոն Կյուրին քաղաքում։ Սովորել է ամերիկացի միսիոներների Մարզ­վա­նի Անա­տո­լիա քո­լե­ջում, որի ուսանողները, բացի մի քանի հույնից, հայեր էին։ Բարձր առաջադիմությամբ աչքի ընկնելով՝ շահել է քոլեջի ամերիկացի տնօրենի համակրանքը և նրա հոգածությամբ մեկնել ԱՄՆ-ի Կոնեկտիկուտ նահանգի Հարթ­ֆորդ քաղաքի աստվածաբանական դպրոցում ուսանելու, որը ևս ավարտել է բարձր առաջադիմությամբ։ 1877 թվականին Հարթֆորդում քարոզիչ է ձեռնադրվել և ամերիկյան քաղաքացիություն ստացել։ Այս տարիներին սովորել է Նյու Յոր­քի բժշկական քոլեջում և հմտացել վիրաբուժության ճյուղի մեջ։ 1879 թվականին ավարտելով բժշկական կրթությունը՝ վերադարձել է Թուրքիա։ 1882 թվականին Բրու­սա­յի նա­հան­գի Նի­կո­մի­դի­այ­ի գավառակի կենտրոն Նիկոմիդիա (Իզմիթ) քաղաքում ամուսնացել է օրիորդ Հայկանուշ Բեյազյանի հետ, այնուհետև կրկին մեկնել ԱՄՆ և իր մոտ հրավիրել կնոջը։ 1884 թվականին Կյու­րին քաղաքի կառավարչության մասնավոր հրավերով վերադարձել է Թուրքիա և հաստատվել իր ծննդավայրում։ 1884-1895 թվականներին Ամերիկյան Պորտի միսիոներ և կառավարական բժիշկ է աշխատել Կյուրինում։

## Սպանություն
1895 թվականին մի օր թուրքերը հարձակվել են Կյուրինի հայկական տների, այդ թվում՝ իրենց լավ ծանոթ բժիշկ Նահապետ Ապտալյանի տան վրա։ Բժշկի կինը զավակների հետ փախել ու ապաստանել է հայոց եկեղեցում։ Բժշկին նախօրոք, վիրաբուժական գործողություն կատարելու պատրվակով, հրավիրել են կառավարչատուն, որտեղ նրա մտերիմ թուրք ժանդարմն սպանել է նրան թունավոր գնդակով՝ 51 տարեկանում։ Այդ ահավոր օրերից հետո տիկին Հայկանուշը մեկնելով Կոստանդնուպոլիս՝ ԱՄՆ-ի հյուպատոսի միջոցով բողոք է հղել Թուրքիայի կառավարությանը՝ ԱՄՆ քաղաքացի ամուսնու սպանության համար և հաջողացրել հատուցում ստանալ։ Հետագայում տիկին Հայկանուշ Ապտալյանը զավակների հետ տեղափոխվել է ԱՄՆ, որտեղ նրա դուստրը՝ Զապել Ապտալյանը ստացել է բժշկական կրթություն։

## Աղբյուրներ
* 

## Գրականություն
* Պատմագիրք Կիւրինի, պատասխանատու խմբագիր՝ Պետրոս Մինասեան, Պէյրութ, 1974, 823 էջ։

Կատեգորիա:Հայ բժիշկներ
Կատեգորիա:Կյուրին քաղաքում ծնվածներ
Կատեգորիա:Կյուրին քաղաքում մահացածներ
Կատեգորիա:Ցեղասպանության զոհեր
Աղամիրզյան (բժիշկ)

**Աղամիրզյան**, գրվել է նաև Աղամիրզով։ 1918 թ. աշխատել է Բաքվում կամ Ելի­զա­վետ­պո­լում (Գանձակ)։ Եղել է շատ ճանաչված և հարգված բժիշկ։ Բուժել է հիմնականում թաթարներին (ադրբեջանցիներին)։ 1918 թ. սեպտեմբերին Բաքվում (Գանձակում) ինքը և ընտանիքի անդամները ի թիվս 40 հայ մտավորականների և 2000 այլ հայերի սպանվել են պարագլուխ Ջավանշիրի ղեկավարությամբ՝ թուրք մուսաֆաթականների կազմակերպած հայկական կոտորածի ժամանակ։ Նրա մասին. Հայերի կոտորածները Բաքվի և Ելիզավետպոլի նահանգներում, 1918-1920 թթ.:

## Ծանոթագրություններ

Կատեգորիա:Հայ բժիշկներ
Նիկոլա Պաշիչ

**Նիկոլա Պաշիչ** (, կիր.՝ *Никола Пашић*, ), սերբ և հարավսլավացի քաղաքական և պետական գործիչ։ Ցյուրիխի պոլիտեխնիկական ինստիտուտում սովորելու տարիներին (1868-1873 թթ.) մոտ էր Մ․ Ա․ Բակունինի խմբակի հետ։ Եղել է Ռադիկալ կուսակցության կազմակերպիչներից (1881) և ապա՝ ղեկավարը։ 19-րդ դարի 80-ական թվականներին վտարանդվել է։ 1889 թվականին վերադառնալով Սերբիա՝ նորից է գլխավորել ռադիկալ կուսակցությունը, որը 20-րդ դարին դարձավ խոշոր բուրժուազիայի շահերի արտահայտիչը։ 1891-1892 թվականներին եղել է պրեմիեր մինիստր և արտաքին գործերի մինիստր, 1893-1894 թվականներին՝ դեսպանորդ Ռուսաստանում։ 1904-1918 թվականներին (ընդմիջումով) Սերբիայի պրեմիեր մինիստրն էր և արտաքին գործերի մինիստրը։ 1919-1920 թվականների Փարիզի խաղաղության կոնֆերանսում գլխավորել է սերբերի, հորվաթների և սլովենների թագավորության (1929 թվականից՝ Հարավսլավիա) պատվիրակությունը։ 1921-1926 թվականներին միացյալ թագավորության պրեմիեր մինիստրն էր, կառավարության ներքին և արտաքին հակասովետական քաղաքականության ոգեշնչողներից և իրականացնողներից։

## Ծանոթագրություններ

Կատեգորիա:1845 ծնունդներ
Կատեգորիա:1926 մահեր
Կատեգորիա:Սերբիայի վարչապետներ
Կատեգորիա:Սերբ դիվանագետներ
Կատեգորիա:Բելգրադ քաղաքում մահացածներ
Կատեգորիա:Հարավսլավիայի վարչապետներ
Կատեգորիա:Սերբիայի քաղաքական գործիչներ
Կատեգորիա:Սերբիայի դիվանագետներ
Կատեգորիա:Դեսպաններ
Կատեգորիա:Արտաքին գործերի նախարարներ
Կարեն Կարապետյան

**Կարեն Վիլհելմի Կարապետյան** (ծնվ.՝ 1963, օգոստոսի 14, Ստեփանակերտ, ԼՂԻՄ, Հայկական ԽՍՀ) Հայաստանի պետական գործիչ, Հայաստանի առաջին փոխվարչապետ (2018 թվական, ապրիլի 18 - 2018 թվական, մայիսի 11)։ Հայաստանի վարչապետ (2016 թվականի սեպտեմբերի 13-ից 2018 թվականի ապրիլի 9), Երևանի քաղաքապետ (2010-2011), տնտեսագիտության դոկտոր (2010), նախագահի առաջին տեղակալ։

## Կենսագրություն
Կարեն Կարապետյանը ծնվել է 1963 թվականին Ստեփանակերտում։

### Կրթություն
Կարեն Կարապետյանը 1970-1980 թվականներին սովորել է Երևանի Լև Տոլստոյի անվան թիվ 128 դպրոցում, 1980-1985 թվականներին՝ Երևանի պետական համալսարանում։ 1989 թվականին Կարապետյանին շնորհվել է տնտեսագիտական գիտությունների թեկնածուի կոչում։ Կարեն Կարապետյանը 32 գիտական աշխատանքների հեղինակ է։

### Աշխատանքային գործունեություն
Կարեն Կարապետյանը 1985-1990 թվականներին եղել է ՀՀ Պետպլանի հաշվողական կենտրոնի կրտսեր գիտաշխատող, այնուհետև գիտաշխատող, սեկտորի վարիչ, միաժամանակ դասավանդել է ԵՊՀ-ում։ 1990-1996 թվականներին եղել է գիտության և մշակույթի գործիչների ասոցիացիայի «Հայաստան-88», «Սիգմա» ՊՁ, ԳԱՄ «Լիմենս» ԿԻՏԿ, «Բայթ» ՊՁ փոխտնօրեն, «Հրազդան» բաժնետիրական բանկի նախագահի տեղակալ։ 1996-1998 թվականներին եղել է «Հայէներգո» ՊՁ, գլխավոր տնօրենի տեղակալ, 1998-2001 թվականներին՝ «Հայէներգո» ՓԲԸ գլխավոր տնօրեն, 2001-2010 թվականներին` «ՀայՌուսգազարդ» ՓԲԸ, վարչության նախագահ-գլխավոր տնօրեն։ 2011-2016 թվականներին «Գազպրոմբանկ» ԲԲԸ առաջին փոխնախագահն է։ 2013 թվականից «ԱՌԷԿՍԻՄԲԱՆԿ-ԳԱԶՊՐՈՄԲԱՆԿԻ ԽՈՒՄԲ» Խորհրդի անդամ է։

## Քաղաքական գործունեություն
### Երևանի քաղաքապետ
2010-2011 թվականներին եղել է Երևանի քաղաքապետ։

### Հայաստանի Վարչապետ

2016 թվականի սեպտեմբերի 13-ին Հայաստանի Նախագահի ՆՀ-834-Ա հրամանագրով նշանակվել է Հայաստանի վարչապետ։

2018 թվականի ապրիլի 9-ին Կարեն Կարապետյանը Հայաստանի նախագահ Արմեն Սարգսյանին է ներկայացրել կառավարության հրաժարականի դիմումը։ Հանրապետության նախագահն ընդունել է կառավարության հրաժարականը։

2018 թվականի ապրիլի 23-ից մինչև մայիսի 8-ը եղել է վարչապետի պաշտոնակատար։

### Կուսակցական գործունեություն
2016 թվականի նոյեմբերի 24-ին կառավարության նիստից առաջ Կարեն Կարապետյանը հայտնեց ՀՀԿ-ին անդամակցելու իր որոշման մասին, նոյեմբերի 26-ին ՀՀԿ 16-րդ համագումարում ստացավ կուսակցության անդամատոմս, իսկ հունվարի 26-ին ընտրվեց ՀՀԿ առաջին փոխնախագահ։ 2018 թվականին դադարեցրել է անդամակցությունը ՀՀԿ-ին ու դուրս եկել քաղաքականությունից։

## Ընտանիք
Ամուսնացած է, ունի երեք երեխա։ Որդին՝ Տիգրան Կարապետյան (ամուսնացել է 2015 թվականին), դուստրը՝ Մանե Կարապետյան (ամուսնացել է ՀՀ էներգետիկայի փոխնախարար Հայկ Հարությունյանի հետ), կրտսեր որդին` Գոռ Կարապետյան։

## Պարգևներ
* «Անանիա Շիրակացի» մեդալ (Հայաստան, 2006)
* «Անանիա Շիրակացի» մեդալ (Արցախ, 2008)
* «Մեսրոպ Մաշտոց» շքանշան (Արցախ, 2016)

## Աղբյուրներ
*ՀՀ Կառավարության պաշտոնական կայք

## Ծանոթագրություններ

Կատեգորիա:1963 ծնունդներ
Կատեգորիա:Անանիա Շիրակացու մեդալակիրներ
Կատեգորիա:ԵՊՀ շրջանավարտներ
Կատեգորիա:ՀՀԿ անդամներ
Կատեգորիա:Հայ պետական գործիչներ
Կատեգորիա:Հայաստանի վարչապետներ
Կատեգորիա:Ստեփանակերտ քաղաքում ծնվածներ
Կատեգորիա:Տնտեսագիտական գիտությունների դոկտորներ
Կատեգորիա:Օգոստոսի 14 ծնունդներ
Թադևոս Ավագյան

**Ավագյան Թադեվոս** (), բժիշկ, դեղագործ։

1906 թվականին ավարտել է Կե­սա­րի­այի բժշկական ֆակուլտետի դեղագործության բաժինը։ Դեղագործ է աշխատել։ Սպանվել է 1915 թվականին՝ մոտ 35 տարեկանում։

## Նրա մասին
# Շահբազյան Հասմիկ և Միրզոյան Անահիտ (կազմողներ), Ցուցակ Հայոց ցեղասպանության զոհերի (1915-1923 թվականներ), Անկարայի նահանգ, Երև­ան, 2006։ 
# Յարման Արսեն, Հայերը օսմանյան առողջապահության ծառայության մեջ և պատմություն սուրբ Փրկիչ հայոց հիվանդանոցի (թուրքերեն), Ստամ­բուլ, 2001։

## Ծանոթագրություններ

Կատեգորիա:Հայ բժիշկներ
Կատեգորիա:1915 մահեր
Կատեգորիա:Հայոց ցեղասպանության զոհեր
Կատեգորիա:Հայ դեղագործներ
Վիկտոր Պաշուտին

**Վիկտոր Վասիլևիչ Պաշուտին** (, ), ռուս գիտնական։ Ռուսաստանում ախտաբանական ֆիզիոլոգիայի և ախտաբանաֆիզիոլոգիական դպրոցի հիմնադիրներից։ 1868 թ.-ին ավարտել է Պետերբուրգի բժշկավիրաբուժական ակադեմիան, աշակերտել է Ի․ Սեչենովին։ 1874 թ.-ից Կազանի համալսարանի ընդհանուր ախտաբանության ամբիոնի, 1879 թ.֊ից՝ Պետերբուրգի բժշկավիրաբուժական ակադեմիայի պրոֆեսոր։ 1890 թ.-ից ռազմաբժշկական ակադեմիայի պետ։ Պաշուտինի աշխատանքները վերաբերում են նյութափոխանակության և ջերմակարգավորման խանգարումների, թթվածնային քաղցի, վիտամինային անբավարարության հարցերին։

## Ծանոթագրություններ

Կատեգորիա:Ռուս գիտնականներ
Կատեգորիա:Սանկտ Պետերբուրգ քաղաքում մահացածներ
Կատեգորիա:Ռուս բժիշկներ
Կատեգորիա:Ռուս ֆիզիոլոգներ
Կատեգորիա:Բժշկական գիտությունների դոկտորներ
Գրիգոր Աստարճյան

**Գրիգոր Աստարճյան** (Ասթարճյան) (1886/1888, Մարաշ, Օսմանյան կայսրություն - ?), հայ բժիշկ, մշակութային գործիչ։

## Կենսագրություն
Գրիգոր Աստարճյանը ծնվել է 1886/1888 թվականներին Հալեպի նահանգի Մարաշի գավառի կենտրոն Մարաշ քաղաքում։ Նախնական կրթությունն ստացել է Մարաշի Ազգային Կեդրոնական վարժարանում, ապա ուսումը շարունակել Մարաշի պետական լիցեյում/Հալեպի ֆրանսիական լիցեյում։ 1905 թվականին բժշկական վարժարանում սովորելու նպատակով մեկնել է Կոստանդնուպոլիս, ուր Յըլդըզի ռումբի դեպքի հետևանքով ձերբակալվել է և Հալեպ աքսորվել։ 1907-1908 թվականներին ուսումը շարունակել է Դամասկոսի բժշկական վարժարանում։ 1910-1911 թվականներին վերադարձել է Կոստանդնուպոլիս և ուսումը շարունակել բժշկական վարժարանում։

1912 թվականին որպես բժիշկ սպա մասնակցել է Բալկանյան առաջին պատերազմին։ 1913 թվականին բժշկի վկայական է ստացել և որպես պետական բժիշկ Մուսուլ ուղարկվել։ 1914 թվականին Առաջին համաշխարհային պատերազմի ժամանակ, Մուսուլի նահանգապետի բժշկի հանգամանքի շնորհիվ, տեղահանությունից և զինվորական ծառայությունից զերծ է մնացել։ Այդ ժամանակ հաջողացրել է նահանգապետի միջոցով Մուսուլի շրջանում բնակեցնել 3000 կարնեցի հայ որբերի, աղջիկների, կանանց, ծերերի և անկարների, որոնց աքսորել էին հետագայում կոտորելու նպատակով։ Առաջին համաշխարհային պատերազմի ավարտից հետո շարունակել է մնալ Մուսուլում և 30 տարի զբաղվել բժշկությամբ ու հանրային աշխատանքով։ Սերտ կապեր է ունեցել արաբ մտավորականների հետ։

Գերազանց տիրապետելով արաբերենին` հայ գրականությունից թարգմանություններ է կատարել և տպագրել արաբական թերթերում, նաև արաբական գրականությունից թարգմանություններ կատարել և տպագրել Բաղդադում լույս տեսնող հայկական «Գոյամարտ» պարբերականում։ 1951 թվականին Կահիրեի «Յուսաբեր» օրաթերթում հրատարակել է իր հուշերը Արևմտյան Հայաստանից հայ բնակչության տեղահանության մասին։ Նրա կարևորագույն աշխատությունները՝ «Հայոց պատմութիւն» ու «Հայոց գրական եւ մշակութային պատմութիւն» արաբերեն գրքերն արաբական մամուլի և արաբ մտավորականների ջերմ գնահատանքին են արժանացել։ Արաբական պարբերականները, մասնավորաբար քաղդեացիների «ալ-Նեջմա» թերթը արտատպություններ են կատարել այդ գրքերից։ 1950 թվականին իր անձնական գրադարանի հայկական մասը՝ շուրջ 200 դասական, գրական, պատմական գրքեր, նվիրել է Մուսուլի պետական գրադարանին, որով ստեղծվել է գրադարանի հայկական բաժինը։ Կատարել է նաև բազում այլ բարեգործություններ։ Տասնյակ տարիներ անընդմեջ ընտրվել է Իրաքի թեմի Ազգային գավառական ժողովի երեսփոխան։

1953 թվականին ընտանիքով տեղափոխվել է Բաղդադ, որտեղ 1953 և 1956 թվականներին թեմի Քաղաքական ժողովի անդամ է ընտրվել։ Եղել է Թարգմանչաց Սվաճյան միացյալ վարժարանի հոգաբարձության ատենապետը։ Մուսուլի բազմակրոն բնակչությանն անշահախնդիր ծառայելու համար՝ Հռոմի պապը նրան պարգևատրել է Սուրբ Սիլվեստրի Ասպետի պատվանշանով։ 1957 թվականին ընտանիքով բնակվելիս է եղել Բաղդադում։

## Աշխատություններ
* Հայոց պատմութիւն (արաբերեն), պատկերա զարդ, հ.1-2, Մուսուլ, 1951, 404 էջ 
* Հայոց գրական եւ մշակութային պատմութիւն (արաբերեն), Մուսուլ, 1954, 527 էջ

## Աղբյուրներ
* 

## Գրականություն
* Գէորգեան Կարօ «Ամէնուն տարեգիրքը», Դ տարի, 1957, Պէյրութ, 1958
* Ստեփանյան Գառնիկ «Կենսագրական բառարան», հ. Ա., Երևան, 1973

Կատեգորիա:Հայ բժիշկներ
Կատեգորիա:Մարաշ քաղաքում ծնվածներ
Կատեգորիա:Հայ մշակութային գործիչներ
Լի Յուչուն

**Լի Յուչուն** (չին․` 李宇春, ), նաև հայտնի է որպես **Քրիս Լի**, չինացի երգչուհի, երգահան և դերասանուհի։ Նա իր երկրում հայտնի է դարձել 2005 թվականին «Սուպեր աղջիկ» մրցույթում հաղթելուց հետո։ 2006 թվականից մինչև այժմ թողարկել է 6 ստուդիական ալբոմ։ Լի Յուչուն միջազգային ճանաչում է ձեռք բերել 2013 թվականի նոյեմբերին, երբ Ամստերդամում անցկացված MTV Europe Music Awards մրցանակաբաշխությունում ստացել է «Լավագույն միջազգային կատարող» մրցանակը։ 2014 թվականին նա դարձել է «Ամենավաճառվող չինացի կատարողը» World Music Awards մրցանակաբաշխությունում։

## Սկավառակագրություն
### Ստուդիական ալբոմներ
*«The Queen and the Dreams» (2006)
*«Mine» (2007)
*«Chris Lee» (2009)
*«Dancing Young Literati» (2011)
*«Old if Not Wild» (2012)
*«1987» (2014)

## Ծանոթագրություններ

Կատեգորիա:1984 ծնունդներ
Կատեգորիա:21-րդ դարի երգչուհիներ
Կատեգորիա:Բեմական կեղծանուններ
Կատեգորիա:Մարտի 10 ծնունդներ
Կատեգորիա:Չինացի դերասանուհիներ
Կատեգորիա:Չինացի երգչուհիներ
Ծովայինների Վալենտինի նվեր

thumb|1870-ական թվականների ծովայինների Վալենտինի նվերներ
[thumb|Ծովայինների թանգարանի հավաքածուից [Նյուպորտ Նյուս, ԱՄՆ]]
**Ծովայինների Վալենտինի նվեր** (), հուշանվեր, պատրաստված մեծ քանակությամբ խեցիներից։ Անունը ծագել է Վալենտինի բացիկների նմանությամբ, որոնք նվիրում են սիրած մարդկանց Սուրբ Վալենտինի օրը։ Ստեղծման տարեթիվը հայտնի չէ, բայց հայտնի է, որ սկսել է օգտագործվել 1830-1890 թվականներին։ Ծովայինները նվիրել են իրենց հարազատներին և սիրելիներին։ Ծովայինների Վալենտինի նվերների մեծ մասը պատրաստվել են Բարբադոս կղզում, որը երկար ժամանակ կարևոր ծովային նավահանգիստ էր։ Ըստ պատմաբանների բարբադոսցի կանայք նվերները պատրաստել են տեղական և Ինդոնեզիայից ներկրված ծովային խեցիներից։

Ջոն Ֆոնդասը *Ծովայինների Վալենտինի նվեր * () իր գրքում, գրել է որ տվյալ հուշանվերները հիմնականում վաճառվել են Բելգրեյվ եղբայրներին պատկանող Բրիջթաունի Նոր հուշանվերների խանութում։

Ծովայինների Վալենտինի նվերը հիմնականում ութանկյուն ապակեպատ փայտյա տուփ է 20-40 սմ լայնությամբ։ Ապակու տակ բազմագույն ծովային խեցիներից հավաքված է, որպես կանոն սիմետրիկ նկար։ Մեծ մասամբ պատկերի կենտրոնում «քամիների վարդ» և «սիրտ» պատկերներն են։ Շատ դեպքերում նկարի կենտրոնում սիրային ուղերձ է գրված։

Այժմ ծովայինների Վալենտինի նվերները հավաքորդության առարկա են և վաճառվում են հուշանվերների խանութներում։ Վալենտինի նվերների մեծ հավաքածու ունի ԱՄՆ Մասաչուսեթսի «Նանտակետ» թանգարանը։

## Ծանոթագրություններ

Կատեգորիա:Հուշանվերներ
Կատեգորիա:Ծովային մշակույթ
Ֆրանց ֆոն Պապեն

**Ֆրանց ֆոն Պապեն** (լրիվ անունը՝ **Ֆրանց Յոզեֆ Գերման Միխայել Մարիա ֆոն Պապեն**, , , ), ֆաշիստական Գերմանիայի գլխավոր ռազմական հանցագործներից։

Մինչև առաջին համաշխարհային պատերազմը (1914-1918 թթ.) եղել է Գլխավոր շտաբի սպա, 1913-1915 թվականներին՝ ռազմական կցորդ ԱՄՆ-ում, որտեղից հեռացվել է լրտեսության և քայքայիչ գործունեության համար։ 1921-1932 թվականներին պրուսական լանդտագի դեպուտատ էր կաթոլիկական կուսակցությունից։ 1932 թվականի հուլիս-նոյեմբերին գլխավորել է կառավարությունը, որը նպաստել է նացիոնալ-սոցիալիսաական կուսակցության (նացիստների) դիրքերի ամրապնդմանը։ Ակտիվորեն մասնակցել է 1933 թ.-ի հունվարին ֆաշիստական դիկտատուրայի հաստատմանը և մտել է Հիտլերի կառավարության մեջ՝ որպես փոխկանցլեր։ 1934-1938 թթ.-ին եղել է դեսպան Ավստրիայում, նպաստել է անշլյուսին՝ ֆաշիստական Գերմանիայի կողմից Ավստրիայի բռնի զավթմանը։ 1939-1944 թվականներին, լինելով Գերմանիայի դեսպանը Թուրքիայում, ձգտել է ներգրավել նրան ֆաշիստական Գերմանիայի դաշնակիցների շարքը։ 1946 թվականին կանգնել է Նյուրնբերգի միջազգային զինվորական տրիբունալի առաջ, սակայն տրիբունալում առաջացած տարաձայնությունների հետևանքով արդարացվել է։

## Գրքեր
* 

## Ծանոթագրություններ

## Արտաքին հղումներ
* Биография на «Хроносе»
* Համառոտ կենսագրությունը Գերմանիայի պատմական թանգարանի կայքում  

Կատեգորիա:Առաջին համաշխարհային պատերազմի մասնակիցներ
Կատեգորիա:Առաջին համաշխարհային պատերազմի օսմանյան մասնակիցներ
Կատեգորիա:Առաջին համաշխարհային պատերազմում Օսմանյան կայսրության ռազմական գործիչներ
Կատեգորիա:Գերմանացի դիվանագետներ
Կատեգորիա:Գերմանացի ռազմական գործիչներ
Կատեգորիա:Գերմանիայի կանցլերներ
Կատեգորիա:Նացիստական Գերմանիայի նախարարներ
Ինչպես ամուսնանալ 3 օրում (ֆիլմ)

**«Ինչպես ամուսնանալ 3 օրում»** (), ռոմանտիկ կատակերգություն, որի ռեժիսորն է Անանդ Թակերը։ Ֆիլմի պրեմիերան կայացել է 2010 թվականի հունվարի 6-ին։ Ֆիլմի կարգախոսն է. «Anna planned to propose to her boyfriend on February 29th. This is not her boyfriend»(«Աննան պատրաստվում է իր ընկերոջը ամուսնության առաջարկություն անել փետրվարի 29-ին։ Դա նրա ընկերը չէ»)։

## Սյուժե
Սուրբ Օսվալդի օրը՝ փետրվարի 29-ը Մեծ Բրիտանիայում և Իռլանդիայում պատմության մեջ համարվում է միակ օրը, երբ կինը կարող է տղամարդուն ամուսնության առաջարկություն անել, իսկ վերջինս չպետք է հրաժարվի։ Հենց այդ օրը ամերիկուհի Աննա Բրեդին որոշում է առաջարկություն անել իր ընկերոջը՝ Ջերեմիին և մեկնում է նրա մոտ Դուբլին։ Բայց հանգամանքների բերումով նրա ծրագիրը չի իրականանում։ Աննան պետք է ամբողջ երկրով ճանապարհորդեր և հետո նոր իրականացներ իր երազանքը։

## Դերերում
* Էմի Ադամս - Աննա Բրեդի
* Մեթյու Գուդ - Դեկլան օ՛Կալագան
* Ադամ Սքոթ - Ջերեմի Սլոան
* Ջոն Լիտգոու - Ջեկ Բրեդի
* Կետյլին Օլսեն - Լիբի
* Դոմինիկ ՄաքԷլիգոտ - հարսնացու

## Նկարահանումներ
Ֆիլմի նկարահանումներն անցել են Արան կղզիներում, Դուբլինում,Իռլանդիայում։

## Ծանոթագրություններ

## Արտաքին հղումներ
* Ֆիլմի պաշտոնական կայք 
* Leap Year
* Leap Year

Կատեգորիա:2010 ֆիլմեր
Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների ռոմանտիկ կինոկատակերգություններ
Կատեգորիա:Universal Pictures ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան ռոմանտիկ կինոկատակերգություններ
Կատեգորիա:Ամերիկյան ֆիլմեր հասունացման տարիքի մասին
Կատեգորիա:Ֆիլմեր հարսանիքի մասին
Ղազարոսի նշան

**Ղազարոսի նշան**, **Ղազարոսի ռեֆլեքս,** ռեֆլեքսային շարժում գլխուղեղը կամ ուղեղաբունը մահացած հիվանդների մոտ, որի ժամանակ հիվանդները բարձրացնում են իրենց ձեռքերը և խաչում կրծքի վրա։ Այս դիրքը շատ նման է որոշ Հին Եգիպտական մումիաների դիրքի հետ։ Այս ֆենոմենն անվանվել է Բեթանիացի Ղազարոսի անունով, ում ըստ Հովհաննեսի կտակարանի Հիսուսը հարություն տվեց։

## Ռեֆլեքսի իրականացումը
Ծնկային ռեֆլեքսի նման, Ղազարոսի նշանը ռեֆլեքսային աղեղով միջնավորված ռեֆլեքսի օրինակ է, նյարդային ուղին անցնում է ողնուղեղի միջով դեպի գլխուղեղ։

Ռեֆլեքսը հաճախ ուղեցվում է ձեռքերի դողով, ձեռքերի և որովայնի սագամաշկով։ Ապա ձեռքերը սկսում են ծալվել և բարձրանալ։ Ձեռքերը հաճախ խաչվում են կրծքի վրա, բայց կարող են նաև շարժվել նաև դեպի պարանոց կամ կզակ։ Գործողությանը համապատասխան դիտվում են կարճ արտաշնչումներ։

## Ռեֆլեքսի տարածվածությունը
Այս ֆենոմենը դիտվել է նաև արհեստական շնչառության սարքերը հեռացնելուց հետո, երբ դադարում է գլխուղեղը մահացած հիվանդների թոքեր օդի ներմղումը։ Ռեֆլեքսը նկատվում է նաև ապնոեի թեսթավորման ժամանակ։

Ղազարոսի նշանը շփոթությամբ համարվում է մահացածների կենդանացման նշան. առաջացող շարժումը հաճախ վախեցնում է մարդկանց և սխալմամբ համարվում հրաշք
։ Սրա պատճառով նյարդաբանները առաջարկում են բարձրացնել նմանատիպ ռեֆլեքսների մասին իմացության մակարդակը, որը կկանխարգելի գլխուղեղի մահվան ախտորոշման ժամանակ առաջացող անճշտությունները և սխալները։

## Ծանոթագրություններ

## Տես նաև
*Ղազարոսի ախտանիշ

Կատեգորիա:Մահվան նշաններ
Կատեգորիա:Ռեֆլեքսներ
Պարամետր (այլ կիրառումներ)

**Պարամետր** ( — չափող, համաչափող),

* մաթեմատիկայում, մեծություն, որի արժեքները թույլ են տալիս որևէ բազմության տարրերը զանազանել մեկը մյուսից, օրինակ՝ դեկարտյան ուղղանկյուն կոորդինատական համակարգում хОу հարթության միավոր երկարությամբ, շառավղով բոլոր շրջանագծերի բազմությունը տրվում է (x−a)2+(y−b)2=l հավասարումով։ Ընդունելով՝ a=4, b=5, այդ բազմությունից առանձնացնում ենք որոշակի՝ (4,5) կենտրոնով (x−4)2+(y−5)2=1 շրջանագիծը։
* Տեխնիկայում, մեծություն, որ բնութագրում է պրոցեսի, երևույթի, համակարգի, տեխնիկական սարքի որևէ հատկությունը․ օրինակ՝ մեխանիկական համակարգերում պարամետրեր են զանգվածր, շփման գործակիցը, իներցիայի մոմենտը և այլն։ Էլեկտրական համակարգերի պարամետրեր են հոսանքի ուժը, լարումը, դիմադրությունը, ունակությունը ևն։
Բելգիայի տոներ

Բելգիայում պաշտոնական ընդունված են 12 պետական տոներ։
Այդ տոներն են.

* **Նոր Տարի**՝ հունվարի 1-ին
* **Զատիկ**՝ փոփոխական
* **Մեծ երկուշաբթի**՝ Զատիկին հաջորդող առաջին երկուշաբթին
* **Աշխատանքի օր**՝ մայիսի 1-ին
* **Աստծո օր**՝ Զատիկին հաջորդող վեցերորդ երկուշաբթին
* **Սուրբ Երրորդության օր**՝ Զատիկին հաջորդող 8-րդ երկուշաբթին
* **Ազգային տոն**՝ հուլիսի 21-ին
* **Աստվածամոր օր**՝ օգոստոսի 15-ին
* **Բոլոր Սրբերի օր**՝ Նոյեմբերի 1-ին
* **Հրադադարի օր**՝ նոյեմբերի 11-ին
* **Սուրբ Ծնունդ** դեկտեմբերի 25-ին
Այս տոներից բացի կան նաև ոչ պաշտոնական տոներ, հիշատակի օրեր և այլն։ Ահա դրանցից մի քանիսը.
* **Աստվածահայտնություն**՝ հունվարի 6-ին
* **Սուրբ Վալենտինի օր**՝ փետրվարի 14-ին
* **Ֆլամանդական հանրության օր**՝ հուլիսի 11-ին
* **Ֆրանսախոս հանրության օր**՝ սեպտեմբերի 27-ին
* **Գերմանախոս հանրության օր**՝ նոյեմբերի 15-ին
* **Թագավորի տոն**՝ նոյեմբերի 15-ին
* **Սուրբ Նիկոլայի օր** դեկտեմբերի 6-ին։

Կատեգորիա:Բելգիայի տոներ